《摄鼓院》
宋代·任希夷

分曹正在壁门东，兼假犹惭两院通。
谏鼓无声谁讼枉，匦函有院为平戎。
柳分御路晓烟碧，花绕宫墙初日红。
退食心间了无补，西风吹影鬓如蓬。

作者简介：眉州眉山人，徙居邵武，字伯起，号斯庵。任伯雨曾孙。孝宗淳熙二年进士。曾从朱熹学，熹称为开济士。宁宗开禧初，为礼部尚书，奏为周敦颐、程颢、程颐赐谥。进端明殿学士、签书枢密院事兼权参知政事，寻提举临安洞霄宫。卒谥宣献。